'n Deur. deur Afbreking: deur Uitspraak: /deør/ Selfstandige naamwoord: deur Meervoud: deure Verkleinwoord: deurtjie Meervoud van verkleining: deurtjies Betekenis: • Voorwerp wat oop en toe kan maak om toegang tot 'n ruimte of bied te versper. Gebruik: • Het jy die deur gesluit? • Maak asseblief die deur agter jou toe. Spreekwoord: • Voet in die deur kry. ['n Geleentheid gekry.] • By die verkeerde deur aanklop. [Die verkeerde persoon om hulp vra.] • Vee eers voor jou eie deur. [Sorg eers vir sake wat jou persoonlik raak.] • Met die deur in die huis val. [Sonder voorbereiding iets belangriks sê of doen.] • As jy self agter die deur staan, soek jy 'n ander ook daar. [Jou eie gebreke sien jy maklik in 'n ander ook raak.] Hiponiem: • agterdeur • kamerdeur • sifdeur • staldeur • stortdeur • valdeur • voordeur Afgelei: • deurmat • deurslag Vertaling: Engels: door Nederlands: deur Voorsetsel: deur Betekenis: • Van die een na die ander kant; ingaan en uitgaan. • As gevolg van; dui die oorsaak aan. • Wie of wat iets doen (die lydende vorm). Gebruik: • Die hond loop deur die vertrek. • Sy het geslaag deur lang ure te werk. • Die boek is deur M.E.R. geskryf. Spreekwoord: • Deur jou nek praat. [Onsin praat.] • Deur jou nek betaal. [Baie duur betaal.] • Deur die mat val. [Iets/iemand misluk/faal.] • Deur die bank. [Almal, sonder uitsondering.] • Deur murg en been gaan. [Dwarsdeur 'n mens gaan.] • Deur dik en dun by hom staan. [In alle omstandighede.] • Deur 'n harde leerskool gaan. [Goeie, harde ervaring opdoen.] • Deur jou eie honde gebyt. [Deur jou eie mense benadeel word.] • Deur stampe en stote word 'n mens wys. [Deur teenspoed leer 'n mens.] • Deur die smeltkroes gaan. ['n Veeleisende ondervinding moet deurmaak.] • Deur die vingers laat glip. [Nie gebruik maak van 'n geleentheid nie.] • Deur skade en skande word 'n mens wys. [Deur onaangename ondervindings leer 'n mens.] • Met jou hoed in die hand, kom 'n mens deur die ganse land. [Deur beleef te wees, kom 'n mens ver.] Afgelei: • dwarsdeur • middeldeur • regdeur Vertaling: Engels: through; by, on account of Nederlands: door Laat weet asb as die inskrywing foute bevat of verder verbeter kan word.